Virallinen lehti nro C 323 , 21/10/1998 s. 0105



KIRJALLINEN KYSYMYS P-1012/98 komissiolle esittäjä(t): Reimer Böge (PPE) (26. maaliskuuta 1998) Aihe: Natura 2000 - luontotyyppidirektiiviin täytäntöönpano Reimer Bögen kysymykseen P-305/98 antamassaan vastauksessa komissio teki joitakin tärkeitä kommentteja taloudellisten ja alueellisten intressien huomioon ottamisesta 21. toukokuuta 1992 annetun luontotyyppidirektiivin täytäntöönpanossa (92/43/ETY). Lisäksi komissaari Fischler on sanomalehtitietojen mukaan antanut Nordrhein-Westfalenissa vieraillessaan lisäselvityksiä direktiivin suosituksenomaisesta luonteesta ja alueiden omasta pelivarasta sen soveltamisessa. Voisiko komissio sen vuoksi vastata seuraaviin direktiivin käytännön toteuttamista koskeviin kysymyksiin: 1. 4 artiklan 1 kohdan mukaisesti kukin jäsenvaltio laatii liitteessä III (vaihe 1) määrättyjen kriteerien ja asiaankuuluvan tieteellisen tiedon mukaan alueita koskevan luettelon, josta käy ilmi, mitä liitteen I mukaisia luonnonvaraisia elinympäristöjä ja liitteen II mukaisia tyypillisiä lajeja näillä alueilla esiintyy. Onko jäsenvaltioiden ilmoitettava tässä luettelossa kaikki elinympäristötyypiltään samanlaiset alueet vai voivatko ne valita kyseessä olevien elinympäristötyypiltään samanlaisten alueiden väliltä? 2. Onko jäsenvaltioiden ilmoitettava kaikki luonnonsuojelualueet direktiivin mukaisesti suojeltaviksi alueiksi? 3. Määrätäänkö direktiivissä ilmoitettavasta vähimmäismäärästä (%)? 4. Voisiko komissio varmistaa, että direktiivin tarkoituksena ei ole luoda uusia luonnonsuojelualueita ja että 6 artiklan mukaiset suojelutoimenpiteet erityisillä suojelualueilla voivat olla oikeudellisia, hallinnollisia tai sopimuksenmukaisia? Onko erityiset suojelualueet välttämättä osoitettava luonnonsuojelualueiksi? 5. Voisiko komissio varmistaa 6 artiklan huomioon ottaen, että moottoritie A-20:n suunnitellulla reitillä on 2 artiklan ja 6 artiklan 2 kohdan mukaista maanlaajuista taloudellista merkitystä ja että Euroopan laajuisia verkkoja - mukaan lukien Pieczykin mietinnön liitteeseen sisältyvä reitti - koskevilla päätöksillä saatiin jo osoitus huomattavasta yleisestä edusta? Komission jäsenen Ritt Bjerregaardin komission puolesta antama vastaus (21. huhtikuuta 1998) 1. Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY ((EYVL L 206, 22.7.1992. )) (ns. luontotyyppidirektiivi) mukaisesti jäsenvaltioiden ei tarvitse ehdottaa suojeltaviksi kaikkia alueita, joilla on direktiivin liitteessä I lueteltuja luontotyyppejä tai liitteessä II lueteltuja lajeja (direktiivin 92/43/ETY 3 artiklan 2 kohta). Jäsenvaltioilla on kuitenkin velvollisuus arvioida kaikki nämä alueet liitteessä III olevien arviointiperusteiden mukaisesti. 2. Direktiivi 92/43/ETY ei myöskään velvoita jäsenvaltioita valitsemaan kaikkia kansallisen luonnonsuojelulain mukaisesti suojeltuja alueita, koska kyseisten alueiden valintaperusteet voivat olla erilaiset. 3. Jäsenvaltioilla ei ole velvoitetta ehdottaa tiettyä vähimmäisprosenttiosuutta alueestaan, vaan niiden on pikemminkin ehdotettava kaikkia suojeltaviksi sopivia alueita. 4. Direktiivin 92/43/ETY tavoitteena on luoda Natura 2000 -verkosto yhteisön tärkeinä pitämien luontotyyppien ja lajien säilyttämiseksi suotuisan suojelun tasolla tai niiden saattamiseksi suotuisan suojelun tasolle direktiivissä säädettyjen arviointiperusteiden mukaisesti. Tämän vuoksi voi olla tarpeen valita suojeltaviksi myös sellaisia alueita, joita ei vielä ole valittu luonnonsuojelualueiksi. Kuten parlamentin jäsen mainitsee kysymyksessään, jäsenvaltioiden on direktiivin 92/43/ETY 6 artiklan 1 kohdan mukaisesti toteutettava tarpeellisia lainsäädännöllisiä, hallinnollisia tai sopimusoikeudellisia toimenpiteitä erityisten suojelutoimien alueilla. Nämä mahdolliset toimenpiteet eivät välttämättä liity olemassa olevaan kansallisen suojeluluokkaan. Kaikkia keinoja, jotka varmistavat riittävän ja pysyvän suojelun tason, voidaan kuitenkin käyttää. 5. Saksan viranomaiset esittivät direktiivin 92/43/ETY 6 artiklan 4 kohtaan perustuvan pyynnön, jonka johdosta komissio ilmaisi jo Euroopan laajuisten verkkojen (TEN) yhteydessä mielipiteensä moottoritie A 20:stä. Lisäksi komissio ilmoitti mielipiteensä erittäin tärkeän yleisen edun kannalta pakottavista syistä, joiden perusteella moottoritie kulkisi Natura 2000 -verkostoon Mecklenburg*Etu-Pommerissa kuuluvien alueiden poikki (27. huhtikuuta 1995 annettu lausunto ((EYVL C 178, 13.7.1995. )) ja 18. joulukuuta 1995 annettu lausunto 96/15/EY ((EYVL L 6, 9.1.1996. ))). Lausunnot eivät kuitenkaan koske sitä moottoritie A 20:n osaa, joka kulkee Schleswig-Holsteinin alueen poikki. Komissio katsoo, että Saksan viranomaisten velvollisuus on noudattaa Schleswig-Holsteinin alueella kaikkia direktiivin 92/43/ETY 6 artiklan säännöksiä ja valita tarvittaessa vähiten vahinkoa aiheuttava vaihtoehto ja toteuttaa riittävät korvaavat toimenpiteet, jotta Natura 2000:een kuuluvat alueet eivät vahingoittuisi.